CELEX: 52015PC0171
Language: hu
Date: 2015-04-22
Title: Javaslat A TANÁCS HATÁROZATA az Európai Gazdasági Térségről szóló megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvének módosításával kapcsolatosan az EGT Vegyes Bizottságban az Európai Unió nevében elfogadandó álláspontról (Kopernikusz)

EURÓPAI BIZOTTSÁG
            Brüsszel, 2015.4.22.
            COM(2015) 171 final
            MELLÉKLET
            AZ EGT VEGYES BIZOTTSÁG …/2015 HATÁROZATA(xxx)az Európai Gazdasági Térségről szóló megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvének módosításáról
            a következőhöz:
            JavaslatA TANÁCS HATÁROZATA
            az Európai Gazdasági Térségről szóló megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvének módosításával kapcsolatosan az EGT Vegyes Bizottságban az Európai Unió nevében elfogadandó álláspontról(Kopernikusz)
            
               
         
         
            
               MELLÉKLET
               
                  AZ EGT VEGYES BIZOTTSÁG …/2015 HATÁROZATA
               
                  (xxx)
               
                  az Európai Gazdasági Térségről szóló megállapodás 
                  egyes, a négy alapszabadságon kívül eső területeken folytatott együttműködésről szóló 31. jegyzőkönyvének módosításáról
            
            
               AZ EGT VEGYES BIZOTTSÁG,
            
            
               tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 86. és 98. cikkére,
            
            
               mivel:
            
            
               (1)A 2014. november 13-i 249/2014 vegyes bizottsági határozat
                  1
                kiterjesztette az EGT-megállapodás Szerződő Felei közötti együttműködést a Kopernikusz-program létrehozásáról és a 911/2010/EU rendelet hatályon kívül helyezéséről szóló, 2014. április 3-i 377/2014/EU európai parlamenti és tanácsi rendeletre
                  2
               .
            
            
               (2)Ezen együttműködést az EGT-megállapodás 31. jegyzőkönyvében foglalt feltételek mellett ki kell terjeszteni Norvégiára, amely részvétele ennélfogva 2014. január 1-jétől kezdődik.
            
            
               (3)Ezért módosítani kell az EGT-megállapodás 31. jegyzőkönyvét annak érdekében, hogy a kibővített együttműködés 2014. január 1-jei kezdettel lehetővé váljon,
            
            
               ELFOGADTA EZT A HATÁROZATOT:
            
            
               1. cikk
            
            
               Az EGT-megállapodás 31. jegyzőkönyve 1. cikke (8d) bekezdésének e) pontjában a „Norvégia és” szavakat el kell hagyni.
            
            
               2. cikk
            
            
               Ez a határozat az azt követő napon lép hatályba, amikor az EGT-megállapodás 103. cikkének (1) bekezdésében előírt utolsó bejelentést megtették?.
            
            
               
                  3Ezt a határozatot 2014. január 1-jétől kell alkalmazni.
            
            
               3. cikk
            
            
               Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
            
            
               Kelt Brüsszelben, 
            
            
               
                     az EGT Vegyes Bizottság részéről
               
               
                     az elnök
                     
                     
                     
                     az EGT Vegyes Bizottság
                     titkárai
               
            
         
         
            
                  
                     (1)
                  HL L (még nem tették közzé).
               
               
                  
                     (2)
                  HL L 122., 2014.4.22., 44. o.
               
               
                  
                     (3)
                  [Alkotmányos követelmények fennállását nem jelezték.] [Alkotmányos követelmények fennállását jelezték.]
               
            
      
    ---documentbreak--- 
      
         
               EURÓPAI BIZOTTSÁG
            Brüsszel, 2015.4.22.
            COM(2015) 171 final
            2015/0088(NLE)
            Javaslat
            A TANÁCS HATÁROZATA
            az Európai Gazdasági Térségről szóló megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvének módosításával kapcsolatosan az EGT Vegyes Bizottságban az Európai Unió nevében elfogadandó álláspontról(Kopernikusz)
            
               
         
         
            
               INDOKOLÁS
            
            
               1.A JAVASLAT HÁTTERE
            
            
               A belső piac működéséhez szükséges jogbiztonság és homogenitás biztosítása érdekében az EGT Vegyes Bizottságnak az összes vonatkozó uniós jogszabály elfogadását követően azokat a lehető leghamarabb bele kell foglalnia az EGT-megállapodásba.
            
            
               Az EGT-megállapodás 78. cikke előírja, hogy a Szerződő Felek megteszik a szükséges lépéseket annak érdekében, hogy megerősítsék és bővítsék az együttműködést többek között a környezet, valamint a kutatás és technológiafejlesztés terén folyó uniós tevékenységek keretében.
            
            
               2.AZ ÉRDEKELT FELEKKEL FOLYTATOTT KONZULTÁCIÓK ÉS A HATÁSVIZSGÁLATOK EREDMÉNYEI
            
            
               Az EGT Vegyes Bizottság határozattervezete (amely a tanácsi határozatjavaslat mellékletét képezi) arra irányul, hogy módosítsa az EGT-megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvét annak érdekében, hogy kiterjessze a Szerződő Felek együttműködését a környezet, valamint a kutatás és technológiafejlesztés területére.
            
            
               A 2014. november 13-i 249/2014 EGT vegyes bizottsági határozat
                  1
                már kiterjesztette az EGT-megállapodás Szerződő Felei közötti együttműködést a Kopernikusz-programra. Ennélfogva az EGT-megállapodás 31. jegyzőkönyve 1. cikkének (8d) bekezdésébe beillesztették a Kopernikusz-program létrehozásáról szóló 377/2014/EU rendeletre való hivatkozást. Az EGT-megállapodás Szerződő Felei között tervezett együttműködés módozatait e tekintetben szintén az EGT-megállapodás 31. jegyzőkönyvének releváns rendelkezései szabályozzák.
            
            
               Az EGT-megállapodás 31. jegyzőkönyve 1. cikke (8d) bekezdésének e) pontja szerint Norvégia és Liechtenstein mentesül a Kopernikusz-programban való részvétel alól. Norvégia azonban mostanra megszüntette a részvétele előtt álló akadályokat. Következésképpen, az EFTA-államok programban való részvételét szabályozó releváns rendelkezések Norvégiára is alkalmazandóak, és az e) pontban a Norvégiára való hivatkozást törölni kell.
            
            
               Meg kell jegyezni, hogy Norvégia visszamenőleges hatállyal, 2014. január 1-től kérte a Kopernikusz-programban való részvételének kezdetét. A Kopernikusz-programhoz való 2014-es pénzügyi évre vonatkozó pénzügyi hozzájárulást hozzáadják a 2015-ös pénzügyi évre vonatkozó hozzájáruláshoz és beleszámítják a 2015-ös fizetési felhívásba. E tekintetben a norvég parlament már előzetesen jóváhagyta a szóban forgó forrásokat.
            
            
               3.A JAVASLAT JOGI ELEMEI
            
            
               Az Európai Gazdasági Térségről szóló megállapodás végrehajtására vonatkozó rendelkezésekről szóló 2894/94/EK tanácsi rendelet 1. cikkének (3) bekezdése úgy rendelkezik, hogy a Tanács a Bizottság javaslata alapján kialakítja az ilyen határozatokról az Unió nevében elfogadandó álláspontját.
            
            
               A Bizottság benyújtja az EGT Vegyes Bizottság határozattervezetét a Tanácsnak az Unió álláspontjaként történő elfogadásra. A Bizottság remélhetőleg mihamarabb elő tudja terjeszteni ezt az álláspontot az EGT Vegyes Bizottságban.
            
            
               2015/0088 (NLE)
            
            
               Javaslat
            
            
               A TANÁCS HATÁROZATA
            
            
               az Európai Gazdasági Térségről szóló megállapodás 
                  egyes, a négy alapszabadságon kívül eső területeken folytatott együttműködésről szóló 31. jegyzőkönyvének módosításával kapcsolatosan az EGT Vegyes Bizottságban az Európai Unió nevében elfogadandó álláspontról
                  (Kopernikusz)
            
            
               AZ EURÓPAI UNIÓ TANÁCSA,
            
            
               tekintettel az Európai Unió működéséről szóló szerződésre és különösen annak 189. cikke (2) bekezdésére, összefüggésben 218. cikke (9) bekezdésével,
            
            
               tekintettel az Európai Gazdasági Térségről szóló megállapodás végrehajtására vonatkozó rendelkezésekről szóló, 1994. november 28-i 2894/94/EK tanácsi rendeletre
                  2
                és különösen annak 1. cikke (3) bekezdésére,
            
         
         
            
               tekintettel az Európai Bizottság javaslatára,
            
            
               mivel:
            
            
               (1)Az Európai Gazdasági Térségről szóló megállapodás
                  3
                (a továbbiakban: az EGT-megállapodás) 1994. január 1-jén lépett hatályba.
            
            
               (2)Az EGT-megállapodás 98. cikke alapján az EGT Vegyes Bizottság határozhat – többek között – az EGT-megállapodás 31. jegyzőkönyvének módosításáról.
            
            
               (3)Az EGT-megállapodás 31. jegyzőkönyve rendelkezéseket és szabályokat tartalmaz a négy alapszabadságon kívül eső területeken folytatott együttműködésre vonatkozóan.
            
            
               (4)A 2014. november 13-i 249/2014 vegyes bizottsági határozat
                  4
                kiterjesztette az EGT-megállapodás Szerződő Felei közötti együttműködést a Kopernikusz-program létrehozásáról és a 911/2010/EU rendelet hatályon kívül helyezéséről szóló, 2014. április 3-i 377/2014/EU európai parlamenti és tanácsi rendeletre
                  5
               .
            
            
               (5)Ezen együttműködést az EGT-megállapodás 31. jegyzőkönyvében foglalt feltételek mellett ki kell terjeszteni Norvégiára, amely részvétele ennélfogva 2014. január 1-jétől kezdődik.
            
            
               (6)Ezért módosítani kell az EGT-megállapodás 31. jegyzőkönyvét annak érdekében, hogy a kibővített együttműködés 2014. január 1-jei kezdettel lehetővé váljon,
            
            
               (7)Az Unió által az EGT Vegyes Bizottságban képviselendő álláspontnak a csatolt határozattervezeten kell alapulnia,
            
            
               ELFOGADTA EZT A HATÁROZATOT:
            
            
               1. cikk
            
            
               Az EGT Vegyes Bizottságban az EGT-megállapodásnak az egyes, a négy alapszabadságon kívül eső területeken folytatott együttműködésről szóló 31. jegyzőkönyvének javasolt módosításával kapcsolatosan az Európai Unió nevében elfogadandó álláspontnak az e határozathoz csatolt EGT vegyes bizottsági határozattervezeten kell alapulnia.
            
            
               2. cikk
            
            
               Ez a határozat az elfogadásának napján lép hatályba.
            
            
               Kelt Brüsszelben, 
            
            
               
                     a Tanács részéről
               
               
                     az elnök
               
            
         
         
            
                  
                     (1)
                  [még nem tették közzé]
               
               
                  
                     (2)
                  HL L 305., 1994.11.30., 6. o.
               
               
                  
                     (3)
                  HL L 1., 1994.1.3., 3. o.
               
               
                  
                     (4)
                  HL L (még nem tették közzé).
               
               
                  
                     (5)
                  HL L 122., 2014.4.22., 44. o.